﻿ Əsrin sonuna gözlənilən iqlim dəyişikliyi artıq bütün qitələrdə başlayıb | Eurasia Diary
Əsrin sonuna gözlənilən iqlim dəyişikliyi artıq bütün qitələrdə başlayıb | Eurasia Diary - ednews.net
14.05.2020 20:22 Maraqlı A- A A+
Güman olunurdu ki, tropik və subtropik regionlarda təyin olunacaq isti və nəm iqlim şəraiti planetin qızma tempinin qorunub saxlanması halında yalnız əsrin sonunda baş verəcək.
Alimlər səhv ediblər. Belə ki, yeni tədqiqatlara əsasən bu cür iqlim dəyişiklikləri artıq bütün qitələrdə başlayıb.Sözügedən iqlim dəyişiklikləri isə bir çox regionun iqtisadiyyatını məhv edəcək və orda yaşayan insanların fizioloji olaraq sağ qalma hüdudlarını yüksəldəcək.
EDNews.net xəbər verir ki, bu barədə Phys.org saytı xəbər verib.
ABŞ-ın Kolumbiya Universitetinin alimləri tərəfindən aparılmış yeni tədqiqata əsasən görülməmiş istilik və nəmişlik Asiyanın, Afrikanın, Avstraliyanın, Meksika körfəzi də daxil olmaqla Şimali və Cənubi Amerikann bir çox yerlərində artıq reallığa çevrilir.Alimlər İran körfəzi boyunca insanın nəzəri cəhətdən sağ qalma hüdudunu keçmiş kiçik istilik dəyişikliklərini müşahidə ediblər. Hələ ki, bu cür hadisələr məhdudlaşdırılmış ərazilərdə və bir neçə saat ərzində baş verirlər. Lakin onların tezlikləri və intensivlikləri getdikcə artır. "Əvvəlki tədqiqatlar proqnozlaşdırırdılar ki, bu, bir neçə onillikdən sonra baş verəcək. Lakin bizim tədqiqatımız onu göstərir ki, bu artıq baş verir. Hadisələrin baş vermə müddətləri və təsir sahələri qlobal istilişməyə müvafiq olaraq yüksəlir" - deyə tədqiqat rəhbəri Colin Raymond qeyd edib.
İqlim dəyişikliyi üzrə ciddi göstəricilər artıq 14 dəfə Səudiyyə Ərəbistanının, Qətərin və Birləşmiş Ərəb Əmirliklərinin 3 şəhərində qeydə alınıb. Bu cür hadisələr əsasən çayların, göllərin və körfəzlərin sahillərində baş verir. Həmin ərazilərdə buxarlanmalar havanın nəmişliyini artırırlar. Ən böyük təhlükə altında qalan ölkələr isə kasıb olkələrdir. Belə ki, bu cür ölkələrdə yaşayan insanlar kondisionerlə yanaşı heç elektrik enerjisinə də sahib deyillər. Öz həyatlarını davam etdirmək üçün isə onlar açıq hava şəraitində çalışmalı olurlar. Dözülməz isti hava şəraiti gec-tez bu cür ölkələrin iqtisadiyyatlarını məhv edəcək.(milli.az)